CELEX: 31991D0062
Language: el
Date: 1991-01-28 00:00:00
Title: 91/62/ΕΟΚ: Απόφαση της Επιτροπής της 28ης Ιανουαρίου 1991 σχετικά με την επιλεξιμότητα των δαπανών που θα πραγματοποιηθούν εντός του 1991 από τη Γερμανία, την Ελλάδα και το Ηνωμένο Βασίλειο για την εφαρμογή του κοινού καθεστώτος διατήρησης και διαχείρισης των αλιευτικών πόρων

Avis juridique important

|

31991D0062

91/62/ΕΟΚ: Απόφαση της Επιτροπής της 28ης Ιανουαρίου 1991 σχετικά με την επιλεξιμότητα των δαπανών που θα πραγματοποιηθούν εντός του 1991 από τη Γερμανία, την Ελλάδα και το Ηνωμένο Βασίλειο για την εφαρμογή του κοινού καθεστώτος διατήρησης και διαχείρισης των αλιευτικών πόρων  

Επίσημη Εφημερίδα αριθ. L 037 της 09/02/1991 σ. 0040 - 0041

ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Ιανουαρίου 1991  σχετικά με την επιλεξιμότητα των δαπανών που θα πραγματοποιηθούν εντός του 1991 από τη Γερμανία, την Ελλάδα και το Ηνωμένο Βασίλειο για την εφαρμογή του κοινοτικού καθεστώτος διατήρησης και  διαχείρισης των αλιευτικών πόρων  ( Τα κείμενα στην γερμανική, ελληνική και αγγλική γλώσσα είναι τα μόνα αυθεντικά )  ( 91/62/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 89/631/ΕΟΚ του Συμβουλίου της 27ης Νοεμβρίου 1989 σχετικά με την επιλεξιμότητα των δαπανών που πραγματοποιήθηκαν από τα κράτη μέλη ώστε να εξασφαλισθεί η εφαρμογή του κοινοτικού καθεστώτος διατήρησης και διαχείρισης των αλιευτικών πόρων ( 1 ),  και ιδίως το άρθρο 2 παράγραφος 2,  Εκτιμώντας :  ότι σύμφωνα με την απόφαση 89/631/ΕΟΚ η Επιτροπή δέχθηκε αιτήσεις από τη Γερμανία, την Ελλάδα και το Ηνωμένο Βασίλειο για οικονομική συμμετοχή της Κοινότητας, για τις δαπάνες που θα πραγματοποιηθούν εντός του 1991 -  ότι οι αιτήσεις αφορούν τα έξοδα για την απόκτηση ή τον εκσυγχρονισμό των σκαφών, αεροσκαφών ως και οχημάτων ξηράς περιλαμβανομένων και των συσκευών, συστημάτων για την ανίχνευση και καταγραφή των αλιευτικών δραστηριοτήτων και συστημάτων για την  καταγραφή και μετάδοση των δεδομένων των αλιευτικών δραστηριοτήτων και κάθε άλλης σχετικής πληροφορίας -  ότι αυτές οι δαπάνες θα συνεισφέρουν στην ανάπτυξη των μέσων επιτήρησης και ελέγχου ως και εφαρμογής του κοινοτικού καθεστώτος διατήρησης των αλιευτικών πόρων -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης για τους Αλιευτικούς Πόρους,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Οι δαπάνες που προβλέπονται για το 1991 αναφέρονται στο παράρτημα και ανέρχονται στο ποσό των 8 816 565 Ecu είναι επιλέξιμες για μία χρηματοδοτική συμμετοχή σύμφωνα με τους όρους της απόφασης 89/631/ΕΟΚ . Η κοινοτική συμμετοχή θα είναι 50 % της  επιλέξιμης δαπάνης .  Άρθρο 2  Η απόφαση αυτή απευθύνεται στην Ομοσπονδιακή Δημοκρατία της Γερμανίας, στην Ελληνική Δημοκρατία και στο Ηνωμένο Βασίλειο .   Βρυξέλλες, 28 Ιανουαρίου 1991 . Για την Επιτροπή  Manuel MARIN  Αντιπρόεδρος   ( 1 ) ΕΕ αριθ . L 364 της 14 . 12 . 1989, σ . 64 .    ΠΑΡΑΡΤΗΜΑ    Κράτη μέλη  Κόστος   Σύνολο σε Ecu     Γερμανία  Ελλάδα  Ηνωμένο Βασίλειο         Σύνολο σε εθνικό νόμισμα  976 500 DM  564 360 000 Δρχ  3 901 300 UK          Σύνολο σε Ecu για τα κράτη μέλη  474 285  2 783 170  5 559 110  8 816 565         Κοινοτική συμμετοχή ( 50 %)  237 142  1 391 585  2 779 555  4 408 282